Բայ Լու

**Բայ Լու** (, ), չինացի դերասանուհի: Առավել հայտնի է «Լեգենդներ», «Սերը քաղցր է», «Հավիտյանս հավիտենից» և «Մեկը և միակը» սերիալներում խաղացած դերերով։

## Կենսագրություն
Ծնվել է 1994 թվականի սեպտեմբերի 23-ին Չինաստանի Ցզյանսու նահանգի Չանչժոու քաղաքում։ 2012 թվականին մասնակցել է «SM Entertainment»-ի արտասահմանյան լսումներին, սակայն չի ընտրվել։ Ապա դարձել է մոդել։ 2015 թվականին նկարահանվել է «Cattree studio» ստուդիայի կարճամետրաժ ֆիլմերի շարքում։ Նա նաև նկարահանվել է «Liu Yan» երաժշտական տեսահոլովակում։

2015 թվականին ավարտել է Ցզյանսու նահանգի մասնագիտական տեխնիկական քոլեջը՝ «տուրիստական անգլերեն» մասնագիտությամբ։ Ուսանողական տարիներին արժանացել է բազմաթիվ մրցանակների։

Սիրում է կարդալ և ունի գրելու նուրբ ոճ: Առաջին մրցանակը ստացել է Ցզյանսու նահանգի «Քաղաքակիրթ ոճ» էսսեների երրորդ մրցույթում։

Հայտնի է որպես դերասան Չան Ցզեյի լավ ընկեր։

## Կարիերա
2016 թվականին պայմանագիր է կնքել «Huanyu Film» ընկերության հետ։ Այնուհետև նկարահանվել է իր առաջին «Չաո Գե» հեռուստասերիալում՝ մարմնավորելով ազնվական տիկնոջ:

2017 թվականին նկարահանվել է «Թագավոր լինելը հեշտ չէ» պատմական կատակերգական դրամայում, որը նրա առաջին գլխավոր դերն էր։ Նույն թվականին գլխավոր դեր է խաղացել «Կապիկների արքա․ գեղեցկության երկիր» ֆանտաստիկ դրամայում։

2018 թվականին նկարահանվել է «Անհասանելի սիրահարները» պատմական ռոմանտիկ դրամայում՝ սերիալում խաղալով միանգամից երկու դեր՝ կին գեներալի (Hou Xuan) և արքայազնի հարճի (Le Yun)։ Դրա համար պարգևատրվել է որպես բոլոր աստղերի «iQiyi»ի կառնավալի լավագույն նորեկ։

2019 թվականին նկարահանվել է «Լեգենդներ» դրամայում, որտեղ նրա որպես ազդու դև կնոջ դերը դրական արձագանքներ է ստացել։ Նույն թվականին նկարահանվել է «Ռազմական ակադեմիայի զինանոցը» երիտասարդական ռազմական դրամայում և «Աշխարհն ինձ պարտք է առաջին սերը» ռոմանտիկ կատակերգական դրամայում։ Նաև Լայ Ի-ի հետ նկարահանվել է «Jiu Liu Overlord» պատմական ռոմանտիկ դրամայում։

2020 թվականին նկարահանվել է «Սերը քաղցր է» ռոմանտիկ դրամայում Լո Յուն Սիի հետ միասին՝ խաղալով իդեալիստական, բայց խելացի ֆինանսական վերլուծաբանի դեր։ Նաև «Մուլան» ֆիլմում Հուա Մուլանի դերի թեկնածուներից մեկն էր։

2021 թվականին Ռեն Ցզյա Լունի հետ նկարահանվել է «Մեկ և միակ» և «Հավիտյանս հավիտենից» դրամաներում, որոնք հիմնված են Մո Բաո Ֆեյ Բաոյի «Մեկ կյանք, մեկ մարմնավորում. գեղեցիկ ոսկորներ» վեպի վրա։ Երկու սերիալներն էլ ցուցադրվել են մեկը մյուսի հետևից և կենտրոնանում են ժամանակակից Չինաստանում անցյալի սիրո պատմության և ներկայումս դրա վերամարմնավորման վրա։

Օգոստոսի 9-ին հայտարարվել է որպես «iQiyi» միջազգային դեսպան։

2021 թվականի նոյեմբերին սկսվել են նկարահանումները «Լուսնի պայծառ մոխիրը» պատմական ֆանտաստիկայում, այլ վերնագրեր՝ «Մինչև լուսնի վերջը, երբ լուսինը այրվում է» համանուն վեպի էկրանավորումում՝ խաղալով գլխավոր դեր․ խաղընկերն էր դերասան Լուո Յուն Սին։

2023 թվականի ապրիլի 6-ին եթեր է հեռարձակվել «Լուսնի պայծառ մոխիրը» դրաման։ Դրամայում խաղացել է երեք դեր՝ գեներալ Յե Սիվուի դուստրը, Ֆենիքսի կլանի աստվածուհի Լի Սուսուն և ոստրեների կլանի արքայադուստր Սան Ցզյուն։

2023 թվականի նոյեմբերի 3-ին նկարահանվել է «Սերը որպես ճամբար» քաղաքային ռոմանտիկ դրամայում, որը հեռարձակվել է *Hunan TV*-ով։ Դրամայում խաղացել է ֆինանսական շաբաթաթերթի լրագրող Չժեն Շուիի դերը։

2023 թվականի նոյեմբերի 7-ին եթեր է հեռարձակվել «Հանգստություն որպես երազ» ռոմանտիկ դրաման։ Այս դրամայում խաղացել է գլխավոր կանացի դեր՝ Ցզյան Սյուե Նինգ։

## Ֆիլմագրություն
**Հեռուստատեսային սերիալներ**

## Սկավառակագրություն

## Ծանոթագրություններ

## Արտաքին հղումներ
* Bailu на портале Sina Weibo
* 
* 

Կատեգորիա:21-րդ դարի դերասանուհիներ
Կատեգորիա:Չինացի դերասաններ
Կատեգորիա:Չինացի երգչուհիներ
Կատեգորիա:Չինացի կինոդերասաններ
Կատեգորիա:Չինացի մոդելներ